Swissôtel Tallinn
Swissôtel Tallinn on luksushotell Tallinnas Tornimäel aadressil Tornimäe tn 3. Hotell kuulub Swissôtel Hotels & Resortsi ketti. Hotelli arhitekt on Meeli Truu. Hotell on 117 meetrit kõrge, seega on see üks kõrgemaid hotelle Baltikumis[viide?]. Hoone moodustab osa Tornimäe kompleksist, kuhu kuulub lisaks hotellile ka korterelamu Tornimäe 7. Luksushotell koosneb 238 numbritoast, kolmest restoranist, kahest baarist, spaast ja fitnessikeskusest.